Dosa Perempuan

Dosa Perempuan adalah drama Malaysia 2017 yang bertemakan
cinta dan konflik. Drama ini telah ditayangkan pada 23 September 2017 pada jam 9 malam melalui saluran TV3 di slot Cerekarama TV3.

Sinopsis
Nik baru sahaja menyelesaikan sebuah kes pembunuhan yang dilakukan oleh seorang lelaki bernama Daud. Daud dituduh bersalah membunuh dengan niat. Sekiranya Daud didapati bersalah, dia akan menerima hukuman gantung sampai mati. Kes pembunuhan Daud terhadap rakannya sendiri, Azali menerima kutukan daripada masyarakat. 

Suatu hari Nik terpaksa meninggalkan rumah untuk beberapa minggu atas urusan pekerjaan. Suraya dan anak mereka, Aimi menjalani kehidupan seperti biasa sehinggalah Suraya berkenalan dengan Tasha di sebuah pasaraya. Nik mula rasa tidak sedap hati memikirkan keselamatan keluarganya. Aimi memberitahu yang dia tidak sukakan Tasha kerana Tasha agak pelik. Pada masa yang sama, Daud masih lagi mendiamkan diri dan tidak mahu membantu siasatan polis. Baginya, sekiranya pihak polis mahu jawapan sebenar, Daud boleh meminta pihak polis untuk membawa kekasihnya sebagai saksi. Pihak polis mula membuat pencarian tentang kekasih Daud.

Siapakah pembunuh Azali yang sebenar?

Pelakon
Nad Zainal sebagai Suraya
Mira Filzah sebagai Tasha
Redza Rosli sebagai Nik Haikal
Aidit Noh sebagai Daud
Duerra Mitilda sebagai Aimi
Hairi Safwan sebagai Azali
 PU Rizz sebagai Osman
Fizi Amer sebagai Pablo

Anugerah dan pencapaian

TahunAnugerahKategoriKeputusan2018Anugerah Skrin 2018Drama Terbaik

Rujukan

Kategori:Drama bahasa Melayu
Kategori:TV3